b'\n_START_ARTICLE_\nPrimo\xc5\xbe Brezec\n_START_SECTION_\nProfesionalna kariera\n_START_PARAGRAPH_\nLeta 2000 ga je 27. po vrsti na naboru lige NBA izbrala ekipa Indiana Pacers. Do leta 2004 je zanjo odigral 62 tekem, v povpre\xc4\x8dju pa je na tekmo dosegel nekaj manj kot dve to\xc4\x8dki. Pred sezono 2004/2005 ga je v svoje vrste povabil takrat novoustanovljeni klub Charlotte Bobcats. Tu je Brezec dobil mnogo ve\xc4\x8d prilo\xc5\xbenosti za dokazovanje, saj je v dveh sezonah odigral 151 tekem, povpre\xc4\x8dno pa je dosegel 12,7 to\xc4\x8dke in imel 6,4 skoka na tekmo, prav vse tekme pa je za\xc4\x8del na igri\xc5\xa1\xc4\x8du. Najve\xc4\x8dje \xc5\xa1tevilo to\xc4\x8dk na tekmi je 27, toliko jih je dosegel na dveh tekmah. Dvojni dvoj\xc4\x8dek mu je uspel 22-krat, dvomestno \xc5\xa1tevilo to\xc4\x8dk je imel na 108 tekmah.\n_START_SECTION_\nDr\xc5\xbeavna reprezentanca\n_START_PARAGRAPH_\nBreza je za slovensko reprezentanco igral najprej na prvenstvih stare celine, in sicer najprej na EP 2003 na \xc5\xa1vedskem in na nalednjem, ki je bilo v Tur\xc4\x8diji - EP 2005. Igral je tudi na prvem turnirju sveta, ki se ga je udele\xc5\xbeila slovenska reprezentanca, na japonskem leta 2006, po katerem pa je zaradi hude iz\xc4\x8drpanosti in dehidracije naredil kraj\xc5\xa1o reprezentan\xc4\x8dno pavzo. Vrnil se je zopet na turnirju, ki je bil na Poljskem leta 2009, na Evropsko prvenstvo v ko\xc5\xa1arki 2009.'